Australia Meridional

Australia Meridional (en anglés South Australia) ye un estau situau en a parti central meridional d'Australia. A suya capital ye Adelaida. Iste estau ocupa una d'as partis mas deserticas d'o continent y tien una superficie total d'1.043.514 km². Muga a l'ueste con Australia Occidental, a lo norte con o Territorio d'o Norte y Queensland, a l'este con Queensland, Nueva Galas d'o Sud y Victoria; a lo sud o estau ye banyau por l'oceano Antarctico. Tien una población d'1,5 millons d'habitants, menos d'o 10% d'a población australiana, y se troba en a 5ena posición d'estaus y territorios. A mayoría d'a población reside en a capital, y la resta ye distribuida por as arias fértils o largo d'a costa sud-este y os marguins d'o río Murray. Se veiga tamién Organización territorial d'Australia.